CELEX: 62009FN0046
Language: et
Date: 2009-10-05 00:00:00
Title: Kohtuasi F-46/09: 5. oktoobril 2009 esitatud hagi — V versus Euroopa Parlament

16.1.2010   
            
            
               ET
            
            
               Euroopa Liidu Teataja
            
            
               C 11/40
            
         5. oktoobril 2009 esitatud hagi — V versus Euroopa Parlament
   (Kohtuasi F-46/09)
   2010/C 11/76
   Kohtumenetluse keel: prantsuse
   
      Pooled
   
   
      Hageja: V (Brüssel, Belgia) (esindaja: advokaat É. Boigelot)
   
      Kostja: Euroopa Parlament
   
      Hagi eseme ja sisu kirjeldus
   
   Esiteks nõue tühistada 18. detsembril 2008 antud meditsiiniline arvamus füüsilise sobimatuse kohta ja teiseks 19. detsembri 2008. aasta otsus võtta tagasi varem hagejale tehtud tööpakkumine.
   
      Hageja nõuded
   
   
               —
            
            
               Tühistada personali halduskorralduse direktori 19. detsembri 2008. aasta otsus, millega võeti töölevärbamiseks sobimatuse tõttu tagasi hagejale 10. detsembril 2008 tehtud pakkumine lepingulise töötaja ametikohale peasekretariaadis;
            
         
               —
            
            
               tühistada parlamendi arsti 18. detsembril 2008 antud meditsiiniline arvamus füüsilise sobimatuse kohta osas, milles leitakse, et hageja on sobimatu, ilma et talle oleks tehtud kliinilisi uuringuid, ning tuginedes ainult Euroopa Komisjoni arsti 2006. aasta otsusele töölevõtmise sobimatuse kohta, mille arstlik komisjon jättis hageja poolt komisjoni otsuse peale esitatud tühistamisnõude järel muutmata — asjaomased otsused on Avaliku Teenistuse Kohtus pooleliolevas kohtuasjas F-33/08 vaidlustatud;
               Nende tühistamise tulemusena tuleb läbi viia parlamenti töölevõtmiseks reaalne tervisekontroll, mis ei ole diskrimineeriv, ning teha uuesti kättesaadavaks hagejale Euroopa Parlamendi teabevahetuse peadirektoraadis pakutud ametikoht;
            
         
               —
            
            
               mõista hagejale varalise ja mittevaralise kahju hüvitamiseks välja ex aequo et bono põhimõtte kohaselt hinnatud esialgne summa 70 000 eurot (millele lisanduvad 18. detsembrist 2008 viivised, mille summa arvutatakse vastavalt Euroopa Keskpanga põhiliste refinantseerimistoimingute puhul kohaldatavale määrale, millele on lisatud kaks protsendipunkti), mis võib kohtumenetluse käigus suureneda või väheneda;
            
         
               —
            
            
               mõista kohtukulud välja kostjalt.